Προσφυγή της 28ης Ιουλίου 2011 - ZZ κατά Συμβουλίου
(Υπόθεση F-75/11)
Γλώσσα διαδικασίας: η γαλλική
Διάδικοι
Προσφεύγων: ZZ (εκπρόσωποι: D. Abreu Caldas, A. Coolen, J.-N. Louis, E. Marchal και S. Orlandi, δικηγόροι)
Καθού: Συμβούλιο της Ευρωπαϊκής Ένωσης
Αντικείμενο και περιγραφή της διαφοράς
Η ακύρωση της αποφάσεως της ΑΔΑ να μην προαγάγει τον προσφεύγοντα στον βαθμό AST 7 στο πλαίσιο της περιόδου προαγωγών 2007.
Αιτήματα του προσφεύγοντος
Ο προσφεύγων ζητεί από το Δικαστήριο Δημόσιας Διοίκησης:
να ακυρώσει την απόφαση της ΑΔΑ της 18ης Απριλίου 2011 με την οποία απέρριψε τη διοικητική ένσταση του προσφεύγοντος κατά της αποφάσεως περί μη προαγωγής του στον βαθμό AST 7 στο πλαίσιο της περιόδου προαγωγών 2007·
εφόσον είναι αναγκαίο, να ακυρώσει την απόφαση της ΑΔΑ περί μη προαγωγής του προσφεύγοντος στον βαθμό AST 7 στο πλαίσιο της περιόδου προαγωγών 2007·
να καταδικάσει το Συμβούλιο στα δικαστικά έξοδα.
____________